Λάζαρος Παπαδόπουλος (καλαθοσφαιριστής)

Ο Λάζαρος Παπαδόπουλος (ρωσ. Лазарь Фёдорович Попандопуло, Λάζαρ Φιόντοροβιτς Ποπαντόπουλο, γενν. 3 Ιουνίου 1980, Κρασνοντάρ), είναι Έλληνας πρώην διεθνής καλαθοσφαιριστής, ο οποίος αγωνιζόταν ως σέντερ. Οι κινήσεις του στο ποστ, με την χαρακτηριστική του κίνηση, ''το χουκ'', τον καθιέρωσαν ως έναν από τους σημαντικότερους ψηλούς στο ελληνικό μπάσκετ.

 Σταδιοδρομία 
Γεννήθηκε στις 3 Ιουνίου του 1980 στο Κρασνοντάρ της ΕΣΣΔ. Ξεκίνησε να παίζει μπάσκετ από τον Αθλητικό Όμιλο Σταυρούπολης. Έγινε γνωστός από τις εμφανίσεις του με τον Ηρακλή στον οποίο μετεγγράφηκε σε ηλικία 16 ετών. 

To 2001 μετακινείται στον Παναθηναϊκό και το 2002 κερδίζει την Ευρωλίγκα. Στον τελικό της Μπολόνια απέναντι στη Βίρτους ήταν ένας από τους πρωταγωνιστές και η μεγάλη έκπληξη καθώς κανείς δεν υπολόγιζε ότι θα άλλαζε την πορεία του αγώνα, πετυχαίνοντας 9 πόντους. Με τους πράσινους κέρδισε επίσης το νταμπλ της περιόδου 2002-03.

Στη συνέχεια όμως δεν κατάφερε να καταξιωθεί στον Παναθηναϊκό και επέστρεψε στον Ηρακλή το 2003. Ακολούθησε μια τριετία στη Ντιναμό Μόσχας κατά την οποία αναγεννήθηκε και σε συνεργασία με τον Αντώνη Φώτση κατέκτησε το ULEB Cup το 2006 απέναντι στον Άρη.

Το καλοκαίρι του 2007 τον απέκτησε η Ρεάλ Μαδρίτης μαζί με τον Μιχάλη Πελεκάνο. Τον Δεκέμβριο του 2008 και ως το τέλος της χρονιάς έπαιξε δανεικός στη Φορτιτούντο Μπολόνια, ενώ για την περίοδο 2009-10 υπέγραψε μονοετές συμβόλαιο με τον ΠΑΟΚ, τα χρήματα μάλιστα του συμβολαίου του ανακοίνωσε ότι θα τα διαθέσει στον σύλλογο «Το χαμόγελο του παιδιού» καθώς και στην ομοσπονδία μπάσκετ με αναπηρικό καροτσάκι.Ιστοσελίδα ΚΑΕ ΠΑΟΚ: Η παρουσίαση του Λάζαρου Παπαδόπουλου

Το 2012 παίρνει μεταγραφή στον Ολυμπιακό και κερδίζει την Ευρωλίγκα και το Πρωτάθλημα Ελλάδος. Τη σαιζόν 2012-2013 αγωνίστηκε με τον ΠΑΟΚ. Στις 6 Φεβρουαρίου 2014, υπέγραψε συμβόλαιο συνεργασίας με την ισπανική Γκραν Κανάρια, με τη φανέλα της οποίας έπαιξε μόνο σε έναν αγώνα.

 Τιμή 
Στης 28 Δεκεμβρίου 2019, το ΔΑΚ Σταυρούπολης στην Άνω Ηλιούπολη, μετονομάστηκε σε "Λάζαρος Παπαδόπουλος" προς τιμήν του πρώην διεθνούς μπασκετμπολίστα.

 Εθνική Ελλάδας 
Το 1996 κλήθηκε για πρώτη φορά στην Εθνική Παίδων. Υπήρξε βασικό στέλεχος της Εθνικής στις επιτυχίες της κατάκτησης του χρυσού μεταλλίου στο Ευρωμπάσκετ του 2005 στο Βελιγράδι και στο αργυρό μετάλλιο του Μουντομπάσκετ της Ιαπωνίας το 2006. Επίσης ήταν παρών στους Ολυμπιακούς Αγώνες της Αθήνας το 2004 όπου η ομάδα κατέκτησε την πέμπτη θέση, καθώς και στα Ευρωμπάσκετ 2001 και 2007. 

Σταμάτησε από την Εθνική με προσωπική του απόφαση στις 2 Ιουνίου 2008. Με το εθνόσημο έπαιξε σε 103 αγώνες σκοράροντας 847 πόντους (μ.ο: 8.22).

 Τίτλοι – Διακρίσεις 
 Ομαδικοί 
 Παναθηναϊκός 
 Ευρωλίγκα: (2002)
 Κύπελλο Ελλάδος: (2003)
 Πρωτάθλημα Ελλάδος: (2003)

 Ντιναμό Μόσχας 
 Γιούροκαπ: (2006)

 Ολυμπιακός Πειραιώς 
 Ευρωλίγκα: (2012)
 Πρωτάθλημα Ελλάδος: (2012)

  Εθνική Ελλάδας 
 Χάλκινο μετάλλιο στο Ευρωπαϊκό Πρωτάθλημα Εφήβων 1998
 5x Τουρνουά Ακρόπολις: (2000, 2003, 2005, 2006, 2007
 Χρυσό μετάλλιο στο Ευρωμπάσκετ 2005
 Χρυσό μετάλλιο στο 2006 Stanković Continental Champions' Cup
 Αργυρό μετάλλιο στο Παγκόσμιο Πρωτάθλημα του 2006

 Ατομικοί 
 6x Έλληνας All-Star: (2001, 2002, 2003, 2004, 2010, 2013)
 Καλύτερη πεντάδα στο Ελληνικό Πρωτάθλημα: (2004)
 2x Πρώτος στα ριμπάουντ στο Ελληνικό Πρωτάθλημα: (2004, 2013)
 MVP της αγωνιστικής στην Ευρωλίγκα: (8η αγωνιστική 2006/07)
 MVP του μήνα στην Ευρωλίγκα: (Ιανουάριος 2007)
 Δεύτερη Καλύτερη Πεντάδα στην Ευρωλίγκα: (2007)
 Ευρωπαϊκό Αστέρι FIBA: (2007)

 Άλλες δραστηριότητες 
Τον Ιούνιο του 2008 ο Παπαδόπουλος ανέλαβε τα καθήκοντα του Προέδρου του Πανελλήνιου Συνδέσμου Αμειβομένων Καλαθοσφαιριστών (Π.Σ.Α.Κ.).«Μπάσκετ-ΠΣΑΚ-νέος πρόεδρος ο Λάζαρος Παπαδόπουλος», άρθρο στον ιστότοπο news.pathfinder.gr, 17 Ιουνίου 2008. Η θητεία του έληξε το Νοέμβριο του 2011.«Νέος πρόεδρος του ΠΣΑΚ ο Μανώλης», άρθρο στον ιστότοπο BasketNet.gr, 10 Νοεμβρίου 2011.

Σήμερα ασχολείται με καινοτόμες επιχειρήσεις, έχει ιδρύσει 3 startups και το ένα από αυτά λέγεται Athlenda.

 Προσωπική ζωή 
Ο Λάζαρος Παπαδόπουλος παντρεύτηκε τον Αύγουστο του 2002 και έχει δυο κόρες.

 Παραπομπές 

 Εξωτερικοί σύνδεσμοι 
 Λάζαρος Παπαδόπουλος, επίσημος ιστότοπος.


  Λάζαρος Παπαδόπουλος, στατιστικά στην επίσημη ιστοσελίδα του Ευρωπαϊκού Πρωταθλήματος Καλαθοσφαίρισης 2007.

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Ρώσοι ελληνικής καταγωγής
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές Χίμκι
Κατηγορία:Καλαθοσφαιριστές ισπανικών συλλόγων
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές ΚΜ 1939 Κανάριας
Κατηγορία:Καλαθοσφαιριστές Παγκοσμίου Πρωταθλήματος 2006
Κατηγορία:Καλαθοσφαιριστές Ευρωμπάσκετ 2001
Κατηγορία:Καλαθοσφαιριστές Ευρωμπάσκετ 2005
Κατηγορία:Καλαθοσφαιριστές Ευρωμπάσκετ 2007
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Παίκτες νικητές Ευρωμπάσκετ